cyanic-selkie/wikianc huggingface dataset:
Azotas
Pavadinimo kilmė
Pirmas gryną azotą 1786 m. gavo A. Lavuazjė. Azotas buvo vadinamas „sugadintu oru“, nes jis lieka sudegus medžiagoms ir sureagavus oro deguoniui. Vėliau nustatyta, kad šio elemento yra įvairiuose junginiuose: amoniake, nitratuose ir kt.
Joana Gedmintaitė
Joana Gedmintaitė (g. 1974 m. Pelaičiuose, Rietavo valsčiuje) – Lietuvos operos dainininkė (sopranas), Auksinio scenos kryžiaus laureatė.
Biografija
2002 m. baigė vokalo magistrantūros studijas Lietuvos muzikos ir teatro akademijoje (klasės vadovė prof. Irena Milkevičiūtė).
Nuo 2002 m. – Lietuvos nacionalinio operos ir baleto teatro solistė. Debiutavo Donos Anos vaidmeniu Wolfgang Amadeus Mozart operoje „Don Žuanas”. Nuo 1997 m. yra trio „Grazioso“ solistė, priklauso D. Ibelhauptaitės „Bohemiečių“ trupei. Dalyvavo projekte „Elektroninė operos fantazija XYZ“ ir kt.
2009 m. rugsėjo – gruodžio mėn. dalyvavo LRT muzikiniame projekte „Triumfo arka“, užėmė 2 vietą bei laimėjo 11 tūkst. Lt.
Sutuoktinis – verslininkas Gintaras Šlepikas, dukra Diana.
Diskografija
2010 m. išleistame CD/DVD „Triumfo arka. Auksiniai balsai II“ – J. Gedmintaitės atlikti kūriniai: Elenos bolero „Merce Dilette“ iš G. Verdi operos „Sicilijos mišparai“, Čio Čio San arija „Un Bel Vi Vedremo“ iš G. Puccini operos „Madam Baterflai“, Mimi arija iš G. Puccini operos „Bohema“ bei Kalafo arija „Nessun Dorma“ iš G. Puccini operos „Turandot“ (kartu su Ona Kolobovaite ir Asmik Grigorian).
Daulėnai
Daulėnai – kaimas Šalčininkų rajono savivaldybės pietryčiuose, prie pat Lietuvos ir Baltarusijos valstybės sienos.
Istorija
Pokariu Daulėnuose įkurti 3 fiktyvūs kolūkiai – „Draugystės“, „Laimės“ ir „Čiapajevo“. Taip buvo siekiama parodyti ne tik lojalumą valdžiai, bet ir atsisakant kolektyvizacijos idėjos. Tačiau iš tiesų kolūkis neveikė, panašiai kaip ir Abolų kaime.
Norušaičių apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Stačiūnų valsčiuje, 1950 m. priskirta naujam Šiaulių rajonui. 1963 m. sausio 12 d. Norušaičių apylinkė prijungta prie Kairių apylinkės ir Meškuičių apylinkės.
Vengrijos futbolo čempionatas
Čempionatą organizuoja Vengrijos futbolo federacija, čempionas iškovoja teisę atstovauti Vengriją UEFA čempionų lygos varžybose.
Lygoje dėl čempiono vardo kovoja 12 komandų, dvi komandos po sezono iškrenta į žemesnį divizioną.
Istorija
Iki 1926 m., kol nebuvo sudaryta vieninga šalies lyga, daugeliu sezonų pirmenybės vyko tik tarp Budapešto komandų, ir tik 1908 bei nuo 1923 m. žaistos finalinės rungtynės su periferijos čempionais ar stipriausiomis komandomis.
Lietuvos kurčiųjų ir neprigirdinčiųjų ugdymo centras
Lietuvos kurčiųjų ir neprigirdinčiųjų ugdymo centras – valstybinė dieninė, savarankiško mokymosi bendrojo lavinimo  mokykla Vilniuje, Filaretų g. 36, vykdanti ikimokyklinio, priešmokyklinio pradinio, pagrindinio, vidurinio ugdymo ir neformaliojo vaikų švietimo programas. Įstaigos kodas 290982710.
Istorija
Centras įsteigtas 1833 m. gegužės 2 d. kaip Kurčių – nebylių mokykla ir veikė iki 1843 m. 1925–1942 m. – kurčiųjų mokykla. Nuo 1945 m. – Vilniaus kurčių – nebylių mokykla, vėliau, 1960 m. – Vilniaus kurčiųjų mokykla – internatas. Nuo 1995 m. – Vilniaus kurčiųjų internatinė mokykla. Nuo 2005 m. – Lietuvos kurčiųjų ir neprigirdinčiųjų ugdymo centras.
Bronius Laucevičius-Vargšas
Bronius Laucevičius-Vargšas (1884 m. rugpjūčio 31 d. Kelmė – 1916 m. kovo 31 d. Čikaga) – Lietuvos prozininkas, dramaturgas.
Biografija
Mokėsi Kelmės pradinėje mokykloje, Lomžos gimnazijoje. Dirbo raštininku, vaistininko padėjėju. 1900–1904 m. gyvendamas Šiauliuose, įsitraukė į revoliucinę veiklą, persekiojamas 1905 m. išvyko į JAV. Čikagoje dirbo vaistinėse, spaustuvėje, rašė straipsnius Filadelfijoje leidžiamam Lietuvių socialistų sąjungos laikraščiui „Kova“. 1908 m. įkūrė Dramatišką ratelį, 1913 m. suorganizavo teatro mėgėjų trupę – „Veidrodžio bendrovė“, jos aktorius ir režisierius. 1909 m. redagavo laikraštį „Mūsų gyvenimas“, 1914–1915 m. redagavo ir leido teatrui skirtą mėnesinį žurnalą „Veidrodis“, kuriame paskelbė dramos veikalų, straipsnių apie režisūrą, vaidybą, dekoravimą.
Kūryba
Literatūros tikslu laikė revoliucinę kovą. Pjesėse atsispindi 1905–1907 revoliucijos įvykiai Lietuvoje. Apsakymams ir apysakoms būdinga dramatinė intriga, socialiai motyvuotų situacijų ir poetinės raiškos dermės paieškos.
Laikraščiuose „Kova“ ir „Lietuva“ išspausdino apsakymų, Mėgėjų teatro scenoje buvo statomos jo dramos „Paskutinė banga“, „Pirmieji žingsniai“, „Milijonai vandeny“, „Žmonės“, „Penktas įsakymas“, „Svetimas dievas“, „Gadynės žaizdos“.
Čikagos automobilių paroda
Čikagos automobilių paroda  – kasmetinė automobilių paroda, rengiama vasarį Čikagos „McCormick“ komplekse. Tai didžiausia automobilių paroda Šiaurės Amerikoje.
Pirmą kartą ši paroda surengta 1901 m. Ji laikoma pati seniausia Šiaurės Amerikoje ir geriausiai lankoma – kasmet čia apsilanko apie 1 milijoną žmonių.
2008 m. ši paroda buvo surengta 100-ąjį kartą – pirmoji automobilių paroda visame pasaulyje, pasiekusi tokį pasiekimą.
Dėl šioje parodoje esamos didelės vietos, parodos būna įvairesnės už kitas – rengiami atlikėjų koncertai, statomos bandymų trasos ir pan.
Permiai
Permiai – finougrų gentis, gyvenusi Kamos aukštupyje, dabartinėje Rusijoje. Kalbėjo permių kalba. Jie buvo dabartinių tautų: udmurtų ir komių protėviai.
Istorija
Permiai teritorijoje gyveno nuo labai senų laikų. IX–X a. jų krašte lankėsi ir jį aprašė arabų keliautojai, vikingai. Senasis permių arealas tapatinamas su arabų keliautojo Ahmado ibn Fadlano minimu Wisu ar su vikingų aprašoma Bjarmaland.
Tuo metu permiai buvo sukūrę keletą valstybių (tokias kaip Didžioji Permė ar Vyčegdos Permė), kurios mokėjo duoklę Pavolgio Bulgarijai. Vėliau yra minima, kad permiai ėmė mokėti duoklę Novgorodo Respublikai.
Apie IX a. iš permių kristalizavosi jų atšakos. Pietiniai permiai patyrė stiprią Pavolgio Bulgarijos įtaką ir iš jų vystėsi udmurtai (votiakai) ir besermanai. Šiaurinių permių didelė dalis migravo į šiaurę, kur susiformavo komių subgrupės ir kalbos.
Kita paveikslo pusė
Kita paveikslo pusė yra antras Foje geriausių dainų rinkinys, išleistas 2006 m. „Kitoje Paveikslo pusėje“ pateikti skaitmeninėmis technologijomis atnaujinti 32 dainų įrašai iš kultinių „Foje“ albumų „Vandenyje“, „Kai perplauki upę“, „Gali skambėti keistai“, „Geltoni krantai“. Albumo pristatymas vyko Antakalnio vidurinėje mokykloje (buvusi 18-oji vidurinė mokykla), kur kartu vėl pasirodė Andrius Mamontovas, Arnoldas Lukošius, Algis Kriščiūnas, Darius Burokas ir Darius Tarasevičius.
Diližanas (karieta)
thumb|300px|Diližanas
Diližanas – sena susisiekimo priemonė, buvusi viešojo transporto karieta, tempiama arklių. Diližanu važiuodavo miestiečiai arba būdavo vežamas paštas. Labiausiai buvo paplitę apie 1800 metus. Greitis siekdavo apie 10 km/val. Diližanų svarba nunyko atsiradus geležinkeliui.
Włodzimierz Mazurkiewicz
Vlodzimieras Mazurkevičius (1875 m. kovo 6 d. Druskininkuose, Rusijos imperija – 1927 m. gegužės 18 d. Vilniuje, Antroji Lenkijos Respublika) – inžinierius, lakūnas, keliautojas.
Biografija
Gimė 1875 m. Druskininkuose. Tėvas ūkininkas Leopoldas Mazurkevičius, motina Kristina Kovalevskytė. Turėjo tris brolius, vyresnis brolis Jan Mazurkiewicz buvo psichiatras. Mazurkevičius mokėsi Varšuvos gimnazijoje, baigęs gimnaziją mokėsi Graco politechnikos universitete. Baigęs studijas dirbo inžinieriumi Kaukaze. 1905–1906 m. Varšuvoje redagavo pogrindinį laikraštį „Epoka”, tačiau sužinojęs kad bus suimtas emigravo į Braziliją, kur dirbo inžinieriumi tiesiant geležinkelį Paranos valstijoje. Vėliau išvyko į Nyderlandų Gajaną ieškoti aukso, tačiau susirgo maliarija. Pasveikęs išvyko dirbti į Centrinę Ameriką, o vėliau į Niujorką.
1910–1914 m. gyveno Prancūzijoje, kur pradėjo skraidyti ir buvo vienas iš pirmųjų Prancūzijos civilių lakūnų. Vėliau dalyvavo Pirmajame Balkanų kare, kaip Bulgarijos lakūnas. 1914 m. išvyko į Kiniją, kur mokyklose dėstė apie pilotavimą. I pasaulinio karo metu kovojo Rusijos imperijos oro pajėgose. Po karo grįžo į Lenkiją, kur buvo vienas iš šalies aviacijos kūrimo pradininkų. Gyvenimo pabaigoje dirbo matematikos mokytoju Drujos miestelio Stepono Batoro gimnazijoje. Mirė 1927 m. Vilniaus Šv. Jokūbo ligoninėje. Palaidotas Vilniaus Bernardinų kapinėse.
Audronė Marcinkevičiūtė
Audronė Marcinkevičiūtė (g. 1947 m. rugsėjo 23 d. Kaune) – choro dirigentė ir pedagogė.
Biografija
1962–1966 m. choro dirigavimo mokėsi Kauno Juozo Gruodžio muzikos technikume (dėst. Jonas Januškevičius). Mokyklą baigusi su pagyrimu, 1965–1970 m. choro dirigavimą studijavo Lietuvos valstybinėje konservatorijoje (doc. Nadeždos Kazakauskienės klasė). Studijų metais buvo Respublikinių profsąjungų kultūros rūmų mergaičių choro „Liepaitės“ chormeisterė (1967–1970 m.).
1970–1974 m. – Marijampolės kultūros mokyklos choro dirigavimo ir kitų disciplinų dėstytoja. 1974–1985 m. – Kauno 1-osios vaikų muzikos mokyklos filialo 27-ojoje vidurinėje mokykloje mokytoja. Nuo 1974 m. – Kauno Juozo Naujalio vidurinės meno mokyklos (muzikos gimnazijos) choro dirigavimo ir kitų disciplinų dėstytoja, nuo 1982 m. – choro dirigavimo ir muzikos teorijos metodinės komisijos pirmininkė, 1994 m. suteikta vyresniosios muzikos mokytojos kvalifikacijos kategorija, 1995 m. – metodininkės.
Bendras žygis
Bendras žygis – Lietuvių aktyvistų sąjungos dvisavaitis laikraštis, leistas 1938–1939 m. Klaipėdoje.
Istorija
Pirmasis numeris išėjo 1938 m. gruodžio 12 d. pavadinimu „Žygis“, „Atviras ir tiesus naujos politikos laikraštis“. Leido Vajaus bendrovė, spausdino spaustuvė „Lituania“ bei A. Matzeit spaustuvės Klaipėdoje. Išleisti 5 numeriai. Vajaus bendrovė 1939 m. vasario 23 d. buvo likviduota, iškėlus bylą 33 asmenims.
Laikraščio pirmame numeryje redakcija aiškino, „Išleidžiame jį Klaipėdoje, kur Lietuvos gyvenimo tragizmas nepalyginti gyviau jaučiamas, kur šiuo metu jo nepasiekia VDV [Visuomeninio darbo vadybos] cenzūra, taip pat žymia dalimi - bent Klaipėdos krašto ribose - ir kitos dabartinio režimo prievartos priemonės.“ Straipsnyje, "Kas pasidaro, kai viena partija valdo", Tautininkų sąjunga peikiama, kad jai nesiseka sekti autoritarinių valstybių keliu, ji neturi plataus patarimo. "Toks nacionalsocializmas, pvz., į valdžią atėjo tiesiog legaliu būdu, vadinasi, pačios tautos daugumos apsisprendimo remiamas." Latvijos autoritarinė valstybė giriama, kadangi joje jokių partijų išvis nėra. Paskelbti "Lietuvos ateities santvarkos pagrindai dėl kurių sutaria visuomenės grupės". Pasisakoma už rinkimų rengimą ir veiklos sąlygos sudarymas ne vienai o visų krypčių partijom bei ideologinėm organizacijom. Užsienio politikoje visų pirma reikia susitarti su Vokietija "išsaugoti Klaipėdos Kraštą ir rasti būdą su to krašto žmonėmis sugyventi." Kariuomenė neturėtų būti naudojama policijos pareigoms. Kariuomenės administracija neturėtų teisti ar bausti civilinių piliečių. Laikraštis taip pat informavo apie universiteto studentų rengiamą streiką reikalauti naujos, konsolidacinės vyriausybės.
Laikraštis kritikavo tautininkų vykdomą vidaus ir užsienio politiką. Kritikavo Prezidentą Antaną Smetoną, kad nesitarė su Lenkiją dėl Vilniaus krašto nė su nacių Vokietija dėl Klaipėdos krašto kada tas dar buvo įmanoma. Siekė voldemarininkų,  krikščionių demokratų,  valstiečių liaudininkų bendro pasipriešinimo Prezidento  Antano Smetonos ir tautininkų valdžiai. Bendradarbiavo Leonas Prapuolenis, Algirdas Sliesoraitis, Vladimiras Zubovas ir kt.
Redagavo komisija: Juozas Pajaujis-Javis, Stasys Puodžius, J. Štanpas. Ats. redaktoriai Pranas Gedvilas, Stasys Puodžius.
Audronė Marcinkevičiūtė
Biografija
Nuo 1993 m. – Lietuvos muzikos akademijos Kauno fakulteto vyr. asistentė. 1976–1986 m. – Kauno medicinos instituto studentų mišriojo choro „Neris“ chormeisterė, nuo 1974 m. – Kauno akademinių klinikų moterų choro „Kanklės“ chormeisterė, nuo 1992 m. – meno vadovė ir dirigentė. Kolektyvą parengė 1994 m. – I ir 1998 m. – II Pasaulio lietuvių dainų šventėms Kaune ir Vilniuje. 1995 m. „Kanklės“ koncertais pažymėjo savo kūrybinės veiklos 50-metį. Choras lankėsi Prancūzijoje, Austrijoje ir Lenkijoje, 1996 m. dalyvavo Lietuvos muzikų draugijos surengtoje neįgaliesiems žmonėms akcijoje „Pabūkime drauge, supraskime vienas kitą“.
Pedagogė priklauso Lietuvos chorų sąjungai, 1996 m. – J. Naujalio mišriųjų chorų konkurso Raudondvaryje žiuri narė, 1996 m. – Kauno miesto dainų šventės dirigentė.
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
Margininkų kapinynas
Istorija
Pradėjus dirvą arti, apie 1927 m. kalvelė buvusi nukasta. Kasant buvo rasta žmonių kaulų, žirgo kaukolė, 2–3 geležiniai ietigaliai, balnakilpė ir kt. radinių, kurie neišliko.
1979 m. žvalgė Ignas Jablonskis.
Kapinynas datuotinas I tūkstantmečio pirmąja puse.
Gailiškė (Tauragė)
Gailiškė – kaimas Tauragės rajono savivaldybėje, 6 km į šiaurę nuo Gaurės.
Flintas
Flintas – miestas Didžiojoje Britanijoje, šiaurinėje Velso dalyje, ant Airijos jūros kranto, prie Dy upės estuarijos. Mieste yra 1277 m. karaliaus Edvardo I pastatytos pilies griuvėsiai.
Pūlynas
Pūlynas, flegmona – išplitęs pūlinis puriųjų audinių uždegimas, kurį sukelia pūliniai mikrobai, paprastai stafilokokai ir streptokokai, patekę pro sužeistą odą arba gleivinę, per kraują arba limfą iš pūlinio židinio (landuonies, šunvotės).
Dažniausiai pūlynas pažeidžia poodinį ląstelyną. Ligoniui staiga iki 38–40° pakyla temperatūra, silpna, skauda galvą. Pažeistą vietą skauda, ji patinsta ir parausta. Kai kuriais atvejais pūlynas greitai apsiriboja (susidaro pūlinys), kartais plečiasi (pvz., apima visą pilvo sieną).
Louis Andriessen
Louis Andriessen (1939 m. birželio 6 d. Utrechte – 2021 m. liepos 1 d. Vespe ) – olandų kompozitorius ir pianistas. L. Andriessen laikomas garsiausiu pasaulyje olandų kompozitoriumi, įtakingiausia XX amžiaus muzikine figūra šalyje.
Ilga laiką dėstė karališkojoje Hagos konservatorijoje. 1959 m. buvo apdovanotas tarptautiniu Gaudeamus kompozitorių apdovanojimu.
Gyvenimas ir karjera
Louis Andriessen gimė Utrechte, muzikantų šeimoje. Jo tėvas Hendrik Andriessen bei brolis Jurriaan Andriessen taip pat žymūs olandų kompozitoriai. 1953–1957 m. jis studijavo kompoziciją karališkoje Hagos konservatorijoje pas savo tėvą ir Kees van Baaren. 1962–1963 m. Milane privačiai mokėsi pas Luciano Berio.
L. Andriessen buvo vienas iš 1969 m. atsidariusios eletroninės – instrumentinės muzikos studijos (STEIM – Studio for Electro Instrumental Music) įkūrėjų. 1972 m. kartu su Willem Breuker jis įkūrė ansamblį – Orkester de Volgarding (Atkaklumo orkestras), kurio pavadinimas toks pat kaip ir pirmo L. Andriessen šiam ansambliui parašyto kūrinio – De Volgarding. Kitas kūrinys, davęs pavadinimą naujam ansambliui, buvo Hoketus, ši muzika skamba kaip gigantiška mašina. Ansamblis savo veiklą pradėjo 1976 m.
L. Andriessen kūrinius, be jau minėtų dviejų, taip pat atliko ir kiti žymūs Olandijos ansambliai, atlikėjai, tai – Asko|Schönberg ansamblis, Nieuws Amsterdam Peil, Schoenberg kvartetas, pianistai Gerard Bouwhuis ir Cees van Zeeland, jo kūrinius dirigavo Reinbert de Leeuw, Lucas Vis. L.Andriessen atlikti ir žymių pasaulio kolektyvų – San Francisko, Los Andželo simfonininiai orkestrai, BBC simfoninis orkestras, Kronos kvartetas, London Sinfonietta, Ensemble Modern, MusikFabrik, Icebreaker ir Bang on a Can All Stars.
Stilius
Ankstyvojoje L. Andriessen kūryboje pastebimas eksperimentavimas skirtingomis pokario metu vakarų Europoje populiariomis technikomis. Galima rasti serijinių kompozicijų, koliažų, darbų juostai. Jo paties išskirtinė muzikinė estetika susiformavo kaip priešprieša to meto, jo paties vadinamai konservatyviai, olandų šiuolaikinei muzikai. 1970 m. jis pradėjo rašyti kūrinius tradiciniam simfoniniam orkestrui bei savitoms sudėtims, kur kartu su tradiciniais instrumentais jis taip pat naudoja elektrines gitaras, kongas etc.
L. Andriessen stilius įkvėptas džiazo, amerikietiško minimalizmo, Igorio Stravinskio ir Klodo Vivjero kūrybos. Jo muzika talpina savyje energiją, medžiagos taupumą, savitą skambesį kuris sukuriamas naudojant įvairias netradicines medinių bei varinių pučiamųjų kombinacijas, elektrines gitaras, fortepijoną bei įvairius mušamuosius. Jo harmoninėje kalboje nevengiamas minimalizmui būdingas konsonansiškumas, taip naudojama disonansinė, klasterinė harmonija.
Apdovanojimai
miniatiūra|L. Andriessen 2016 m.
Žymesni kūriniai
Visų kūrinių sąrašą galima rasti svetainėje composers21.com.
Tom Huddlestone
Tomas Hadlstounas (g. 1986 m. gruodžio 28 d.) – Anglijos futbolininkas (saugas), žaidžiantis Tottenham Hotspur klube, yra kandidatas į Anglijos futbolo rinktinę.
Eduard Tučinskij
Eduard Tučinskij (g. 1980 m. kovo 10 d.) – Lietuvos futbolo žaidėjas. Žaidė KFC „Šiauliai“. 2006 m. sausio mėn. pasirašė sutartį su FC Vilnius komanda, vėliau perėjo į Visagino „Interą“.
Total War (žaidimų serija)
thumb|„Total War“ serijos logotipas „Total War“ – kompiuterinių strateginių žaidimų serija, sukurta „Creative Assembly“ – didžiausios Jungtinės Karalystės žaidimų kūrimo bendrovės, pardavusios virš 36 mln. kopijų.
„Shogun: Total War“
Veiksmas vyksta XVI a. Japonijoje.
„Medieval: Total War“
Veiksmas vyksta viduramžių Europoje.
„Rome: Total War“
Veiksmas vyksta senovės Romos Imperijoje. Yra galimybė atrasti (tačiau nežaisti) aisčius.
„Medieval II: Total War“
Veiksmas vyksta viduramžių Europoje. Su papildymu „Kingdoms“ yra galimybė žaisti už Lietuvos Didžiąją Kunigaikštystę kovų prieš kryžiuočius metu.
„Empire: Total War“
Veiksmas vyksta XVIII a. Europoje, Amerikoje ir Indijoje. Yra galimybė žaisti už Abiejų Tautų Respubliką.
„Total War: Shogun 2“
Veiksmas vyksta XVI a. Japonijoje.
„Total War: Attila“
Veiksmas vyksta ankstyvųjų viduramžių Europoje.
„Total War: Warhammer“
Fantastinis siužetas.
„Total War: Warhammer II“
Fantastinis siužetas.
„Total War: Three Kingdoms“
Veiksmas vyksta II a. Kinijoje.
Sirvėtos regioninis parkas
Sirvėtos regioninis parkas – regioninis parkas rytų Lietuvoje. Parko plotas 8735 ha, direkcija Šventoje (Švenčionių rajonas). Parkas įkurtas išsaugoti Švenčionių krašto moreninės takoskyros kraštovaizdžiui, jo gamtinei ekosistemai ir kultūros paveldo vertybėms.
Gamtos vertybės
thumb|left|240px|Kraštovaizdis prie [[Šiliniai (Švenčionys)|Šilinių]]
Iškiliausia Švenčionių aukštumos ketera čia atskiria Nemuno ir Dauguvos baseinus. Parkas apima buvusį Sirvėtos geomorfologinį draustinį, Čiūlėnų moreninį masyvą, Mažerio-Ilgio-Beržuvio dubaklonį. Saugoma sudėtinga ir įspūdinga Bėlio, Sėtikio, Sirvėto, Staškinės, Kančiogino pratekamųjų ežerų sistema, raiškus Šventos dubaklonis, miškai su brandžiais eglynais, juodalksnynais ir pelkių intarpais, Saločio ežeras su pelkėtu apyežeriu, natūralių biotopų įvairovė su retaisiais augalais ir gyvūnais. Parke yra 31 ežeras. Gausu gamtos paminklų: legendomis apipintas Lino verdenės šaltinis, Stanislavavo, Bielionių, Adamavo ąžuolai, 26 liepų pavėsinė, Medišionių liepos, Neveraisčių uosynas. Parkas pasižymi kalkingomis žemapelkėmis su labai retomis augalų rūšimis ir jų bendrijomis, kai kurios jų yra įrašytos į Lietuvos raudonąją knygą:
Bėlio miške yra Lino verdenė, ištekanti 171,2 m aukščiau jūros lygio, turinti gydomųjų savybių. Šventos kaime auga 26 liepų pavėsinė. Švenčionių aukštumos grožį galima pamatyti nuo Čiūlėnų keteros (273,2 m virš jūros lygio).
Sirvėtos regioniniame parke yra aptiktos 6 varliagyvių, 3 roplių ir 33 žinduolių rūšys.
Kultūros paveldas
Šventos, Juodeliškės pilkapiai, Švento bei Garnių alkakalniai, Aučynų, Stūglių, Rakštelių, Kačėniškės piliakalniai, Šventos, Stanislavavo, Adamavo, Gaspariškės dvarų pastatai bei jų liekanos, „Vytauto“ apygardos partizanų žuvimo vieta, Darinės bunkeris, tipiškas Švenčionių kraštui Didžiasalio gatvinis kaimas su 25 paminkliniais pastatais. Savita planine struktūra pasižymi Kančiogino kaimas su vertingais liaudies architektūros kompleksais.
Laisvalaikis ir pramogos
Rengiamos turistinės – pažintinės ekskursijos. Norintiems aktyviai praleisti laisvalaikį čia yra geros sąlygos pasivažinėti dviračiais, pažvejoti, pasimaudyti, stovyklauti, o žiemą – paslidinėti. Numatyti slidžių, pėsčiųjų, dviračių ir autoturizmo maršrutai. Schemose pažymėti pėsčiųjų takai nuves į pačias vaizdingiausias vietas – prie Aučynų ir Kačėniškės piliakalnių, Garnių alkakalnio, Šventos pilkapių, Lino verdenės ir kitų gamtos paminklų. Rekomenduojama maudytis prie esančių stovyklaviečių, poilsiaviečių ar kempingų. Nemokamos stovyklavietės prie Miškinio, Belio, Beržuvio, Mergežerio ir Kančiogino.
Parke vyksta Žiemos sporto šventė, Paukščių sutiktuvės ir palydėtuvės.
Bendrija (Vilnius)
Bendrija – mėnesinis leidinys, skirtas kooperacijos reikalams, ėjęs 1911–1913 m. Vilniuje.
Istorija
Leidėjas ir redaktorius Mykolas Sleževičius. Pirmasis numeris išėjo 1911 m. lapkričio mėn. Spausdino J. Zavadskio spaustuvė, nuo Nr. 8 – M. Kuktos spaustuvė. Išėjo 26 numeriai.
Rašė apie įvairią vartotojų draugijų veiklą, kooperacijos patirtį kitose šalyse, kooperacijos svarbą Lietuvos ekonomikai. Bendradarbiavo Domininkas Bukantas, Petras Rasikas, Albinas Rimka, Klemensas Skabeika, Domas Šidlauskas, Edvardas Šulčys.
Vienatūris
thumb|250px|Vienas pirmųjų Europos vienatūrių – [[Renault Espace]] thumb|250px|[[Opel Zafira]] right|thumb|250px|[[Chrysler Town and Country]]
Vienatūris, minivenas – automobilio kėbulo tipo pavadinimas. Šiaurės Amerikoje paprastai vadinamas minivan.
Tai talpus keleivinis lengvasis automobilis, dažnai su trimis sėdynių eilėmis.
Antanas Marijošius
Antanas Marijošius (1881 m. spalio 1 d. Agelaičiuose, Betygalos valsč., Raseinių apskr. – 1957 m. gruodžio 31 d. Kaune) – vargonininkas, chorvedys, pedagogas.
Biografija
Nuo 1923 m. vadovavo „Kanklių“ draugijos chorui (30 dalyvių) Telšiuose, dėstė mokytojų seminarijoje ir vyskupo Motiejaus Valančiaus gimnazijoje, vadovavo moksleivių chorams ir rengė koncertus. Vėliau vadovavo Panevėžio kultūros draugijos „Aido“ chorui, Radviliškio ir Šiaulių miestų chorams.
Gergždelių apylinkė
Gergždelių apylinkė – Lietuvos TSR administracinis-teritorinis vienetas šiaurės Lietuvoje.
Antanas Marijošius
Biografija
1937 m. Panevėžyje vykusios dainų dienos chorų varžybose su Radviliškio šaulių choru laimėjo pirmąją vietą. Su chorais dalyvavo visose Lietuvos dainų šventėse Kaune: 1924 m. – su Telšių „Kanklių“ choru, 1928 m. – su Radviliškio bažnytiniu choru, 1930 m. – su Šaulių sąjungos Radviliškio choru, kurį parengė ir 1938 m. Klaipėdoje vykusiai dainų šventei.
1948–1953 m. Kauno vaikų muzikos mokyklos mokytojas ir choro vadovas. 1939 m. apdovanotas Šaulių žvaigžde. Išaugino tris sūnus muzikus: Vytautą, Romaną ir Bronių.
Gergždelių apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Kuršėnų valsčiuje, 1950 m. priskirta naujam Kuršėnų rajonui. 1954 m. prijungta dalis Drąsučių apylinkės ir dalis Pakubelių apylinkės, o dalis Gergždelių apylinkės prijungta prie Smilgių apylinkės. 1963 m. sausio 12 d. Gergždelių apylinkė prijungta prie Kuršėnų apylinkės.
Lietuvos tūkstantmečio tiltas
Lietuvos tūkstantmečio tiltas – dviejų juostų automobilių tiltas per Nemuną Alytuje. Tiltas, kartu su privažiavimo gatve bei naujai pastatyta 120 m ilgio estakada sujungė Putinų gatvę kairiajame Nemuno krante su naujai nutiestu 3,5 km kelio ruožu (Normandijos–Nemuno g.) iki Druskininkų gatvės ir krašto kelio sankryžos Pirmajame Alytuje.
Trečiąjį tiltą per Nemuną Alytuje projektavo UAB „Kelprojektas“, jo pralaidumas – 30.000 transporto priemonių per parą. Alytaus šiaurinio apvažiavimo tiltas pradėtas projektuoti dar 1985 m. Iki 1993 m. buvo parengti privažiavimo kelių prie būsimo tilto projektai. Dėl ekonominių sunkumų, tilto statyba buvo ne kartą nutraukiama. Tilto statybos darbus vykdė UAB "Alkesta". 2008 m. liepos 9 d. įmontuota statomo gelžbetonio tilto atminimo kapsulė. 2008 m. Alytaus miesto valdžios sprendimu statomam tiltui suteiktas Lietuvos tūkstantmečio tilto vardas. Tiltas atidarytas eismui 2011 m. spalio 28 d.
Tilto konstrukcijos
Tilto perdanga - erdvinė, plieninė, nekarpyta, sijinė perdanga. Perdangos erdvinę sistemą sudaro dvi lygiagrečios 3 metrų aukščio dvitėjo profilio sijos, kurios tarpusavyje sujungtos skersiniais ryšiais, o virš atramų ir skersinėmis standumo diafragmomis. Tilto paklotas surinktas ant perdangos plieninių konstrukcijų montuojant gelžbetoninius gaminius (perdangos plokštes ir turėklinius blokus), kurie tarpusavyje sujungti įrengiant monolitinius ruožus.
Jurgis Danys (1921)
Jurgis Danys (1921 m. balandžio 5 d. Trumpiškiuose, Obelių valsčiuje – 2016 m. liepos 3 d. Kaune ) – Lietuvos gydytojas terapeutas, habilituotas biomedicinos mokslų daktaras.
Biografija
1947 m. baigė Kauno universitetą. 1961 m. medicinos mokslų daktaras.
1947–1978 m. Kauno universiteto (1951–1989 m. Kauno medicinos institutas) dėstytojas, nuo 1967 m. profesorius. 1962–1978 m. Kauno kardiologijos instituto Alerginių širdies ir kraujagyslių ligų laboratorijos vedėjas. Jo iniciatyva 1972 m. Kauno medicinos instituto klinikose įkurtas Endokrinologijos skyrius.
1978–1991 m. SSRS medicinos mokslų akademijos Endokrinologijos instituto Kauno filialo, įkurto jo iniciatyva, direktorius. Nuo 1982 m. Respublikinio endokrinologijos centro mokslinis vadovas. Nuo 1983 m. LSSR Sveikatos apsaugos ministerijos vyriausiasis endokrinologas. Jo rūpesčiu pastatyta Endokrinologijos klinika ir laboratorijos korpusas, įsteigti endokrinologijos skyriai Vilniuje, Klaipėdoje, Panevėžyje, Birštone.
Mokslinė veikla
Įdiegė naujų skydliaukės ligų diagnostikos ir gydymo metodų. Paskelbė darbų apie organizmo reaktyvumą, skydliaukės ir antinksčių funkcijos pokyčius sergant reumatu ir kt. ligomis.
Povilas Dobkevičius
Povilas Dobkevičius (g. 1947 m. sausio 18 d. Kaune) – Lietuvos dailininkas vitražistas.
Biografija
Mokėsi Vilniaus M.K.Čiurlionio meno mokykloje. 1973 m. baigė monumentaliąją dekoratyvinę tapybą Vilniaus dailės institute, vadovas Algimantas Stoškus. Baigęs institutą liko dirbti tapybos katedroje, bet buvo paimtas į armiją. 1975-2000 m. Šiaulių pedagoginio instituto (nuo 1997 m. Šiaulių universitetas) dėstytojas.
Alfredas Skroblas
Alfredas Skroblas (g. 1984 m. kovo 11 d.) – Lietuvos futbolininkas. Žaidžia krašto gynėjo pozicijoje. 2008 m. gruodžio 22 d. žaidėjo sutartis su Panėvėžio klubu buvo nepratęsta. 2011 m. liepos 7 d. paliko Marijampolės klubą.
Povilas Dobkevičius
Kūryba
Nuo 1973 m. dalyvauja parodose Lietuvoje ir užsienyje (Švedija, Olandija). Svarbesni sukurti darbai Šiauliuose: P.Višinskio viešojoje bibliotekoje freska „Metraštininkas“ (su J. Dobkevičiene, 1979 m.), vitražai Valstybiniame banke (1981 m., vandalų sunaikintas), 13 vitražų Vandentiekio bokšte (1986 m.), kavinėje „Saulutė“ (1988 m., vandalų sunaikintas), Verslo mokymo centre (1998 m.), Lietuvos aklųjų bibliotekos Šiaulių skyriuje (2006 m.) ir kt. Tapybos darbą „Zapyškis“ (tempera, 1974-1975 m.) saugo Lietuvos dailės muziejus.
Alfredas Skroblas
Kviečiamas į Lietuvos rinktinę. Rinktinėje debiutavo varžybose prieš Estiją.
Bendrija (Kaunas)
Bendrija – Lietuvos kooperatyvų nacionalinės asociacijos ekonominis komercinis leidinys, ėjęs 1989 m. Kaune.
Istorija
Redagavo Valdemaras Katkus.
Prestatinas
Prestatinas – miestas šiaurinėje Velso dalyje, ant Airijos jūros kranto.
Ayşegül Aldinç
Ayşegül Aldinç (g. 1957 m. rugsėjo 28 d. Stambule) – turkų dainininkė ir aktorė. Jos tėvas buvo gerai žinomas žurnalistas ir sporto komentatorius Orhan Aldinç. Ayşegül pirmą kartą tapo žinoma, kai su trio „Modern Folk Üçlüsü“ dalyvavo 1981 m. „Eurovizijos“ konkurse Dubline. Su daina „Dönme Dolap“ kolektyvas užėmė 18 vietą.
1983 metais Turkijos nacionalinėje atrankoje su daina „Heyecan“ užėmė trečią vietą.
56-oji Oskarų teikimo ceremonija
56-oji Oskarų teikimo ceremonija vyko 1984 m. balandžio 9 d. „Dorothy Chandler“ paviljone Los Andžele. Ceremonija vedė aktorius Džonis Karsonas.
Geriausios antro plano aktorės apdovanojimą laimėjo Linda Hant. Ji filme „The Year of Living Dangerously“ vaidino fotografą Bilį Kvoną. L. Hant yra pirmoji aktorė, laimėjusi Oskarą už priešingos lyties asmens įkūnijimą.
Kinematografas Gordonas Vilisas už darbą filme „Zeligas“ buvo nominuotas pirmą kartą. Už kitus jo pastatytus filmus – „Krikštatėvis“, „Krikštatėvis 2“ ir „Manhatanas“ – jis nebuvo nominuotas.
Oskarų nominantai ir laureatai
Oskarų laureatai lentelėje yra paryškinti.
Daugiausia nominacijų ir apdovanojimų
Šie filmai buvo nominuoti daugiau nei vieną kartą:
Šie filmai gavo daugiau nei vieną Oskarą:
Bolesław Wołejko
Boleslovas Valejka (1880 m. balandžio 9 d. – 1942 m. gegužės 23 d. Gardine, Trečiasis Reichas) – katalikų kunigas, Druskininkų Švč. Mergelės Marijos Škaplierinės bažnyčios statybų iniciatorius.
Biografija
Gimė 1880 m. balandžio 9 dieną. Nuo XX a. pradžios iki II pasaulinio karo buvo Druskininkų katalikų parapijos klebonas. 1906-1914 m. Druskininkuose buvo įkūręs slaptą lenkišką mokyklą. Kunigo iniciatyva 1912-1932 m. pastatyta Druskininkų Švč. Mergelės Marijos Škaplierinės bažnyčia. 1942 m. pavasarį buvo suimtas Gestapo ir išvežtas į Gardiną, kur 1942 m. gegužės 23 d. šalia miesto, nežinomoje vietoje sušaudytas. Druskininkų Senosiose miesto kapinėse kunigui buvo pastatytas simbolinis paminklas.
Agnetha Fältskog
Agnetha Åse Fältskog (g. 1950 m. balandžio 5 d. Jončiopinge, Smolandas, Švedija) – švedų popdainininkė, tekstų autorė ir įrašų prodiuserė, geriausiai žinoma kaip buvusios pasaulyje garsios grupės ABBA narė.
Biografija
Būdama aštuonerių pradėjo lankyti pianino pamokas, jas lankė iki 14 metų. Ji taip pat dainavo bažnyčios chore. Būdama dešimties ji su savo dviem draugėm subūrė trio grupę, tačiau dėl tam tikrų įsipareigojimų grupė greitai iširo. Pasak Agnethos, didžiausią įtaką jos muzikinėje veikloje padarė dainininkės, tokios kaip Connie Francis, Marianne Faithfull, Aretha Franklin ir Lesley Gore.
Jazminas
Jazminas (Philadelphus) – hortenzijinių (Hydrangeaceae) šeimos augalų gentis.
Jazminai Lietuvoje
Lietuvoje daugiausiai auginama:
Respublikos botanikos soduose arba atskirų mėgėjų sodybose auginamos ir kai kurios kitos, dažniausiai hibridinės kilmės, jazminų rūšys.
Senieji Velfai
Senieji Velfai – Europos šalių valdovų giminė, kurios atstovai valdė IX–XI a. Giminę sudarė dvi šakos – burgundiškoji ir švabiškoji. Ginčijamasi, ar abi šakos tikrai yra viena giminė, ar tai skirtingos giminės, kurių pavadinimai sutapo.
Burgundijos šaka
Konradas turėjo du sūnus – Konradas II buvo jo įpėdinis, o Hugas buvo abatas. Tradiciškai teigiama, kad turėjo ir trečią sūnų, kuris tapo Velfu I iš Švabijos šakos.
Konradas II paveldėjo savo tėvo Paryžiaus grafo titulą, atgavo savo prosenelio Otkario (Otkarius) valdas Burgundijoje. Jis paliko vienintelį sūnų Rudolfą, kuris 888 m. buvo karūnuotas kaip Aukštutinės Burgundijos karalius Rudolfas I St Maurice en Valais abatijoje. Rudolfo I nepriklausomybę patvirtino jo dvi pergalės prieš Rytų Frankijos karalių Arnulfą bei pripažinimas Vokiečių imperijos suvažiavime. Tėvo sostą paveldėjo sūnus Rudolfas II, valdęs Burgundijos karalystę, sudarytą iš prancūziškosios (vakarinės) Šveicarijos dalies, Franš Kontė (Franche Comté), Savojos (Savoy), Dofinės (Dauphiné), Provanso (Provence) ir žemių tarp Reino ir Alpių. Rudolfas II dukart bandė užkariauti Italiją ir trejus metus ją valdė.
Rudolfo II sūnus ir įpėdinis Konradas III valdė 56 metus (nuo 937 iki 993 m.), jį palaikė Saksų imperatoriai. Otas I vedė jo seserį Adelaidę, ji buvo Oto II motina ir Oto III senelė.
Konrado III įpėdinis buvo jo sūnus Rudolfas III, kuriam 1032 m. mirus Burgundijos karalystė atiteko jo sūnėnui Konradui iš Švabijos, kuris 1024 m. buvo išrinktas Šventosios Romos imperijos imperatoriumi. Mirus Rudolfui III senieji Burgundijos Velfai išnyko, nes Rudolfas III buvo bevaikis.
Švabijos šaka
Seniausias žinomas šios šakos narys yra Švabijos grafas Velfas I, pirmą kartą paminėtas 842 m. Pagal legendą Velfas I buvo Burgundijos šakos pradininko Velfo sūnaus Konrado sūnus. Šis ryšys laikomas įmanomu, kadangi tiek Konradas, tiek Velfas I buvo Linzgai ir Aplgau grafai. Giminystės ryšiai tarp Velfo I ir kitų Švabijos šakos narių (Karintijos hercogo Velfo ir jo giminaičių, buvusių Altdorfo grafais) žinomi tik pagal legendas.
Senieji Velfai išnyko kai 1055 m. mirė Karintijos hercogas Velfas, kuris buvo bevaikis. Senųjų Velfų žemes paveldėjo vyresnieji Estės, kurie tapo žinomi kaip kaip jaunesnieji Velfai arba Velfai-Estės.
Žodžiai į tylą
Žodžiai į tylą – pirmas oficialiai išleistas „Foje“ albumas. Išleido „Melodija“ kaip LP, 1995 m. perleistas kaip (MC) Bomba Records.
Girgždai
Girgždai – kaimas Tauragės rajono savivaldybėje, 3 km į pietvakarius nuo Kunigiškių, dešiniajame Šešuvies krante.
Adam Lambert
Adam Mitchel Lambert (g. 1982 m. sausio 29 d. Indianapolyje) – amerikiečių dainininkas, dainų autorius ir aktorius. Jo debiutinis albumas „For Your Entertainment“ buvo išleistas 2009 m. lapkričio 23 d. Albumas debiutavo 3-oje JAV topo Billboard 200 vietoje su beveik 200 000 parduotų kopijų. 2010 m. Lambert nominuotas „Grammy“ apdovanojimui Geriausio vyriško pop vokalo kategorijoje už dainą „Whataya Want from Me“.
Ankstyvasis gyvenimas
Lambertas gimė Indianapolyje, Indianos valstijoje, interjero dizainerės Leilos ir vadybininko Ebero Lambertų šeimoje. Netrukus po gimimo Lambertas su tėvais persikėlė į Kaliforniją ir užaugo San Diege. Jis lankė Deer Canyon pradinę mokyklą, Mesa Verde gimnaziją, kur laimėjo Airband konkursą ir Mount Carmel vidurinę mokyklą (MCHS), kur dalyvavo teatro, choro veikloje ir dažnai koncertuodavo su mokyklos džiazo grupe „MC Jazz“. Tarp daugiausiai įtakos jam padariusių atlikėjų, jis paminėjo David' Bowie, Madonna, Michaelą Jacksoną, Queen ir Led Zeppelin.
Lambertas, kuris yra žydas, žydų renginiuose hebrajiškai atliko tokias dainas kaip „Shir LaShalom“. Jis lankosi Menų sinagogoje San Diege ir dainavo Kol Nidre pamaldose per žydų šventę Jom Kipurą. Lambertas taip pat pasirodė žydiškos tematikos miuzikle The Ten Commandments: The Musical, kuriame atliko dainą „Is Anybody Listening?“
American Idol
2009 m. Adamas Lambertas dalyvavo televizijos šou „American Idol“ 8-ajame sezone ir užėmė 2 vietą.
Per savo pirmąją perklausą jis dainavo Michaelo Jacksono „Rock With You“ ir Queen „Bohemian Rhapsody“. Pusfinaliuose Lambertas buvo išrinktas į Top 13, kur prisijungė prie 2-os grupės atlikėjų Allison Irahetaos ir Kriso Alleno. Lambertas ir Allenas tapo kambario draugais „Idol“ viloje.
Michaelo Jacksono savaitės metu jis atliko „Black or White“ ir sulaukė pagyrų iš visų keturių komisijos narių, o Paula Abdul prognozavo, kad jis pateks į finalą. Kitą savaitę Lambertas atliko „Ring of Fire“ versiją. Nors Randy Jacksonui, Karaai DioGuardi ir Abdul pasirodymas patiko, Simonas Cowellas jį sukritikavo. Motown vakarą Lambertas dainavo akustinę „The Miracles“ dainos „The Tracks of My Tears“ versiją. Visiems komisijos nariams ji patiko, o Smokey Robinsonas, savaitės vadovas ir originalo autorius ir atlikėjas, plojo Lambertui atsistojęs. Savo Top 8 pasirodymui Lambertas pasirinko dainos „Mad World“ 2001 m. Gary’io Jules’o versiją. Kadangi šou užsitęsė ilgiau nei numatyta, tik Cowellui buvo suteikta teisė pasisakyti ir jis kaip įvertinimą pasirinko ovacijas atsistojus. Kitą vakarą, kai buvo skelbiami rezultatai, kiti komisijos nariai pritarė, kad ovacijos buvo geriausias įvertinimas Lamberto pasirodymui. Antrajam savo Top 7 pasirodymui Lambertas sudainavo „If I Can’t Have You“, kurį DioGuardi apibūdino kaip „įsimintiniausią pasirodymą“, o Cowellas jo balsą apibūdino kaip „nepriekaištingą“. Top 4 pasirodyme Lambertas dainavo pirmas ir atliko „Whole Lotta Love“. Cowellas komentavo, kad „tai buvo vienas iš mano mėgstamiasių pasirodymų… niekas dabar negali to pralenkti“, o Abdul apibūdino jį tobulu.
Lambertui dalyvaujant konkurse internete pasirodė nuotraukos, kuriose jis bučiuojasi su vyrais. Komentatoriai diskutavo laidoje „The O’Reilly Factor“ ir sutiko, kad nuotraukos neturės įtakos konkursui. Lambertas patvirtino, kad nuotraukose yra jis, pareikšdamas, kad neturi ko slėpti ir visada buvo atviras apie savo gyvenimą. Žiniasklaida kėlė hipotezes apie Lamberto seksualinę orientaciją: darė prielaidas, kad jis yra gėjus ir būtų pirmasis homoseksualas nugalėjęs „American Idol“. Dauguma žiniasklaidos susitelkė ties „American Idol“ žiūrovų pasirengimu atviram gėjui nugalėtojui. „Rolling Stone“ paklaustas ar spekuliacijos apie jo seksualinę orientaciją įtakojo finalinį balsavimą, Lambertas nusijuokė ir atsakė „galbūt“. Netrukus po „American Idol“ pabaigos žurnalo „Rolling Stone“ pagrindinės istorijos interviu Lambertas patvirtino, kad yra gėjus.
Top 3 šou, kur kiekvienas iš trijų likusių dalyvių aplanko savo miestą ir surengia pasirodymą, Lambertas savo alma mater Mount Carmel vidurinėje mokykloje sudainavo Michaelo Jacksono „Black or White“ ir „Tears for Fears“ dainos „Mad World“ Gary’io Juleso versiją. Po to San Diego meras Jerry’is Sandersas paskelbė 2009 m. gegužės 8 d. „Adamo Lamberto diena“.
2009 m. gegužės 20 d. Lambertas buvo paskelbtas „American Idol“ 8-ojo sezono 2-os vietos laimėtoju. Paskutinio epizodo metu Lambertas su roko grupe „KISS“ atliko dainų „Beth“, „Detroit Rock City“ ir „Rock and Roll All Nite“ popuri. Jo nugalėtojo dainos „No Boundaries“ versija kartu su laimėtojo Kriso Alleno versija buvo išleista per iTunes. Prieš paskelbiant rezultatus, Allenas ir Lambertas kartu su Queen gitaristu Brianu May ir būgnininku Rogeriu Tayloru atliko dainą „We Are the Champions“.
Nugalėjęs Allenas pasakė „Adamas nusipelnė šito“. Paaiškindamas savo repliką Allenas sakė, kad jis turėjo omenyje, jog Lambertas nusipelnė laimėti taip pat kaip ir jis ir, kad Lambertas „buvo pastoviausias žmogus visus metus. Jis iš tikrųjų buvo vienas iš labiausiai apdovanotų atlikėjų, kuriuos aš kada nors sutikau“.
Po Idol
2009 m. gegužę žurnalas „Billboard“ patvirtino, kad debiutinis Lamberto albumas bus išleistas tų pačių metų lapkritį.
Įrašinėdamas debiutinį albumą „For Your Entertainment“, Adamas Lambertas dirbo su prodiuseriais Gregu Wellsu, Ryanu Tedderiu, Maxu Martinu, Samu Sparro, RedOne, Dr. Luke ir Linda Perry. 2009 m. spalio 28 d. Lambertas per Twitter pranešė, kad pirmasis singlas iš albumo bus „For Your Entertainment“, daina, kurią prodiusavo Dr. Luke.
Lambertas taip pat įrašė garso takelį „Time for Miracles“ katastrofų filmui „2012“, kuris kaip singlas buvo išleistas 2009 m. spalio 20 d. Daina dar prieš išleidimą buvo išliaupsinta „Queen“ gitaristo Briano May Daina „Time for Miracles“ yra ir albume For Your Entertainment.
2009 m. birželio 19 d. „Hi Fi Recordings“ ir „Wilshire Records“ paskelbė, kad jie išleis „On With the Show“, rinkinį dainų, kurias Lambertas įrašė dar prieš dalyvaudamas „American Idol“, kai dirbo samdomu muzikantu. Vėliau Lambertas pranešė, kad šis albumas neatspindi to, su kuo jis dirba dabar. Lapkričio 17 d. albumas buvo išleistas nauju pavadinimu „Take One“.
2009 m. liepos 5–rugsėjo 15 d. Lambertas dalyvavo ture „American Idols LIVE! Tour 2009“ su kitais Top 10 dalyvių; turas aplankė 50 miestų JAV ir Kanadoje.
Lapkritį Lambertas Amerikos muzikos apdovanojimuose atliko dainą „For Your Entertainment“. Pasirodymo metu jis pabučiavo klavišininką, su šokėju imitavo oralinį seksą, o kitam graibė tarpkojį. „Rolling Stone“ žurnalui Lambertas sakė: „Moterys atlikėjos tai daro jau daug metų – plečia seksualumo ribas – o kai vyras tai padaro, visi pašiurpsta. Mes esame 2009-aisiais – laikas surizikuoti, būti šiek tiek drąsesniems, laikas atverti žmonėms akis, o jei juos tai žeidžia, tuomet galbūt aš – ne jiems. Mano tikslas nebuvo įgristi žmonėms, o paskatinti išraiškos [laisvę] ir meninę laisvę.“ Atsakydama į jo pasirodymą, Tėvų televizijos taryba, konservatyvi, agituojanti už padorumą grupė, ragino žiūrovus skųstis Federalinei komunikacijų komisijai (FCC). Pasirodymas šou pabaigoje buvo transliuojamas už FCC įprasto 6-22 val. laiko ribų, kada draudžiama rodyti nepadorią medžiagą. ABC sulaukė apie 1500 telefoninių skundų ir paskelbė, kad Lambertas nepasirodys lapkričio 25 d. laidoje „Good Morning America“, kaip planuota. Vietoj to, televizija CBS pakvietė Lambertą pasirodyti laidoje „The Early Show“.
2010 m. vasario 27 d. Lambert surengė savo pirmą oficialų solo koncertą Indio mieste Kalifornijoje. 2010 m. balandžio 13 d. „American Idol“ epizode jis pasirodė kaip kviestinis mentorius. 2010 m. birželio 4 d. Adam Lambert pradėjo savo pirmąjį solo turą. Glam Nation turas apkeliavo JAV ir kitus žemynus.
2010 m. gruodžio 6 d. Lambert išleido akustinį EP pavadinimu „Acoustic Live!“, įrašytą įvairiose šalyse. Jis taip pat pranešė, kad dirba prie savo antrojo albumo, kurį tikimasi išleisti 2011 m.
Petras Vladas Danisevičius
Petras Vladas Danisevičius (1921 m. vasario 22 d. Užubaliuose, Alytaus valsčius, Alytaus apskritis – 2014 m. gruodžio 19 d. Vilniuje) – Lietuvos teisininkas, socialinių mokslų daktaras.
Biografija
1942–1954 m. dirbo miškų ūkyje. 1949 m. baigė Vilniaus universiteto (VU) Miškų ūkio fakultetą ir Visasąjunginį neakivaizdinį teisės institutą Maskvoje. 1954 m. teisės mokslų kandidatas.
1954–1955 m. LSSR MA Istorijos ir teisės instituto mokslinis bendradarbis. 1955–1993 m. VU Teisės fakulteto dėstytojas, 1961–1971 m. Baudžiamosios teisės ir proceso katedros vedėjas, nuo 1963 m. docentas.
Kamenis prie Obės
Kamenis prie Obės ( 'Akmuo prie Obės') – miestas Rusijoje, Altajaus krašte, Obės kairiajame krante; Kamenio prie Obės rajono centras.
Per miestą eina Omsko–Barnaulo geležinkelis. Metalo gaminių, audimo, siuvimo, trikotažo, baldų įmonės, statybinių medžiagų, maisto pramonė. Veikia kraštotyros muziejus, paveikslų galerija.
Lietuviai
1941 m. liepos mėn. į Kamenį prie Obės iš TSRS okupuotos Lietuvos ištremta apie 400 žmonių, daugiausia valdininkų, gydytojų, mokytojų, karininkų šeimos. Vyrai kaip politiniai kaliniai įkalinti lageriuose. Pradžioje tremtiniai gyveno pas vietos gyventojus tvartuose, sandėliuose, nuo 1942 m. – šaltuose barakuose, po kelias šeimas kambaryje. Badavo, ypač 1944 m. Dirbo grūdų elevatoriuose, statybose, plytinėse, vilnų karšykloje. 1942 m. vasarą dalis tremtinių išvežta prie Laptevų jūros. 1955 m. tremtiniai pradėjo grįžti į Lietuvą, dauguma grįžo 1957–1959 m.
Flagmanas (reikšmės)
Žodis flagmanas reiškia:
Maja Čiburdanidzė
Maja Čiburdanidzė (g. 1961 m. sausio 17 d. Kutaisyje) – gruzinų šachmatininkė, šeštoji istorijoje pasaulio moterų šachmatų čempionė (1978–1991 m.). Didmeistrė tarp moterų (1977 m.) ir vyrų (1984 m.). Šachmatų „Oskaro“ laureatė (1984–1987 m.). Gydytoja kardiologė.
Vaikystė
Maja gimė ketvirtoji agronomo Grigorijaus Čiburdanidzės ir pedagogės Nelės Churcidzės šeimoje. Joje visi vaikai žaidė šachmatais. Vyresnieji mokė jaunesniuosius, kurie vėliau aplošinėdavo vyresniuosius… Aštuonmetė Maja, kurią išmokė žaisti vyresnysis brolis Revazas, netrukus ėmė aplošinėti žymiai vyresnę seserį Lamarą, kuri jau buvo Tbilisio politechnikos instituto 2-o kurso studentė. Šeimoje tokiais Majos pasiekimais niekas nesistebėjo, nes ji būdama 3 metukų išmoko skaityti, penkių – pradėjo lankyti mokyklą. Tačiau labiausiai Maja mėgo žaisti šachmatais ir visą laisvą laiką praleisdavo su jais. Tai davė vaisių: 1971 m. pavasarį 10-metė Maja tapo Gruzijos moksleivių čempione.
1972 m. vasarą motina, supratusi, kad duktė turi neeilinių gabumų, ir kad galimybių Majai tobulintis sostinėje būtų daugiau, kartu su ja persikėlė iš Kutaisio į Tbilisį.
Porno
Porno – žodžio pornografija trumpinys. Susiję straipsniai:
Maja Čiburdanidzė
Vaikystė
1973 m., turėdama 12 metų, sėkmingai dalyvavo SSRS merginų čempionate ir užėmė 3-iąją vietą. Tais pačiais metais dalyvavo SSRS–Jugoslavija mače ir laimėjo mačą prieš tarptautinę meistrę Vlastą Maček 4:0.
Pirmieji treneriai: G. Kantarija, J. Čikovani ir M. Šišovas. Nuo 1976 m. treniravosi pas didmeistrį Eduardą Gufeldą.
Pasaulio moterų šachmatų čempionatai
Būdama 15-kos, įgijo teisę dalyvauti moterų Tbilisio tarpzoniniame turnyre (1976 m. lapkričio–gruodžio mėn.), kur užėmė 2-ąją vietą (6½ iš 11) ir pateko į pasaulio čempionato atrankos ciklo mačus.
Maja Čiburdanidzė 1977–1978 m. pasaulio moterų pasaulio čempionato ciklo atrankos mačus laimėjo: ketvirtfinalyje 1977 m. balandžio–gegužės mėn. Tbilisyje prieš tautietę Naną Aleksandriją – 5½ : 4½ (+3,-2,=5), tais pat metais, rugsėjo–spalio mėn. Talino pusfinalyje prieš Jeleną Achmilovskają – 6½ : 5½ (+4,-3,=5) ir 1978 m. sausio mėn. finale, Bad Kisingene, prieš Alą Kušnir – 7½ : 6½ (+5,-4,=5), ir įgijo teisę žaisti su Nona Gaprindašvili dėl pasaulio čempionės titulo.
Pasaulio moterų šachmatų čempionė
1978 m. Tbilisyje įvyko jos mačas dėl čempionės titulo su tautiete Nona Gaprindašvili. M. Čiburdanidzė, laimėjusi 4-ąją ir 5-ąją partijas, išėjo į priekį ir pirmavo iki mačo pabaigos. Sužaidusi 15-ąją partiją lygiosiomis, ji anksčiau laiko laimėjo 16 partijų mačą prieš moterų pasaulio čempionę – 8½ : 6½ (+4,-2,=9) ir tapo 6-ąja istorijoje pasaulio moterų šachmatų čempione. Tuo metu jai buvo 17-ka ir ji buvo jauniausia istorijoje čempionė.
Ji keturis kartus apgynė pasaulio čempionės titulą: mačuose su N. Aleksandrija (Boržomis/Tbilisis, 1981 m.) – 8 : 8, su Irina Levitina (Volgogradas, 1984 m.) – 8½ : 5½, su E. Achmilovskaja (Sofija, 1986 m.) – 8½ : 5½. su N. Joseliani (Telavis, 1988 m.) – 8½–7½.
1991 m. vasario mėn Maniloje ji pralaimėjo pasaulio čempionės titulą kinei Sie Dziun – 6½ :8½. Ji išlaikė titulą 13 metų: tai trečias pagal trukmę rezultatas po Veros Menčik – 17 m. ir Nonos Gaprindašvili – 16 m.
Tolesnės kovos dėl titulo
thumb|left|260 px|Maja Čiburdanidzė, Heraklionas 2007 m. Ji bandė atsikovoti titulą, bet padaryti tai nebuvo lengva: kaip tik tuo metu moterų šachmatų pasaulyje buvo įvykę pokyčiai: pretenzijas dėl aukščiausių vietų varžybose pradėjo reikšti Kinijos moterys bei seserys Polgar iš Vengrijos.